VAIO-käyttöopas SVE1411/SVE1511/SVE1711-sarja

Task

# Lepotilan käyttäminen

Lepotilassa kaikki VAIO-tietokoneen tarpeettomat laitteet sammutetaan. Osa laitteista pysyy kuitenkin päällä, jotta tietokoneen tila sekä työstämäsi tiedot voidaan säilyttää. Lepotila on hyödyllinen esimerkiksi, kun pidät pienen tauon.
Lepotilan oletusasetusten mukaan Rapid Wake on käytössä ja tietokoneen tila tallennetaan sisäiseen tallennuslaitteeseen.

## Voit ottaa lepotilan käyttöön seuraavasti

1. Valitse (Käynnistä), valitse Sammuta-painikkeen vieressä oleva nuoli ja valitse sitten Lepotila.

Virran merkkivalo sammuu, kun VAIO-tietokone siirtyy lepotilaan.
Vihje

- Oletusasetusten mukaan VAIO-tietokone siirtyy lepotilaan automaattisesti, kun se on ollut käyttämättä 30 minuuttia ja sitä käytetään verkkovirralla.

- VAIO-tietokone siirtyy lepotilaan myös seuraavien toimintojen seurauksena.

- Paina painiketta (Virta) (oletusasetusten ollessa käytössä).
  Huomaa, että jos pidät painiketta (Virta) painettuna yli neljä sekuntia, VAIO-tietokone sammutetaan automaattisesti. Tällöin kaikki tallentamattomat tiedot poistetaan.

- Sulje nestekidenäytön kansi äläkä käytä tietokonetta muutamaan sekuntiin.

## Voit palata normaalitilaan seuraavasti

1. Paina painiketta (Virta).

Huomautus

- Oletusarvon mukaan VAIO-tietokone siirtyy automaattisesti horrostilaan, kun akun varaustaso laskee vähäiseksi. Windows ei ehkä kuitenkaan salli käynnissä olevien ohjelmien ja kytkettyjen laitteiden toiminnan keskeyttämistä, joten horrostilaan siirtyminen voi epäonnistua. Jos näin käy ja akun varaus on loppumassa, tietokone sammutetaan, jolloin tallentamattomat tiedot häviävät.
  Kun käytät tietokonetta akkuvirralla, tallenna tiedot usein.

- Kun siirrät VAIO-tietokonetta, varmista, että virran merkkivalo ei pala. Näin voit välttää iskujen ja tärinän kohdistumisen käynnissä olevaan kiintolevyyn.

Vihje

- Huomaa, että jos pidät painiketta (Virta) painettuna yli neljän sekunnin ajan, VAIO-tietokone sammuu automaattisesti. Tällöin kaikki tallentamattomat tiedot poistetaan.

- Voit palauttaa VAIO-tietokoneen lepotilasta normaaliin tilaan avaamalla nestekidenäytön kannen. Jos haluat muuttaa kantta avattaessa tapahtuvan toiminnon, avaa VAIO Control Center, valitse Power Management ja muuta Lid Action Settings -asetuksia.

Aiheeseen liittyvää
Virtalähteen käyttämiseen liittyviä huomautuksia
Lepotilaan liittyviä huomautuksia
Akun käyttöiän pidentäminen
Rapid Wake (lepotila) -asetusten muuttaminen