VAIO-käyttöopas SVE1411/SVE1511/SVE1711-sarja

Reference

# Lue tämä ensin

Onnittelut VAIO(R)-tietokoneen ostamisesta ja tervetuloa käytönaikaiseen Käyttöoppaaseen.

## VAIO-tietokoneesi kokoonpano

Saat lisätietoja VAIO-tietokoneesi kokoonpanosta Sonyn Internet-tukisivustosta. [Tietoja]
VAIO-tietokoneessasi ei ehkä ole käytettävissä kaikkia ominaisuuksia, toimintoja ja vakiovarusteita.

### Ominaisuudet

Käytettävissä olevat ominaisuudet vaihtelevat valitsemasi mallin ja toimintojen mukaan. Käyttämässäsi mallissa ei ole kaikkia tässä oppaassa kuvattuja ominaisuuksia.

### Kuvitus

Tämän oppaan kuvitus, valokuvat ja näyttökuvat saattavat poiketa tietokoneesi vastaavista osista valitsemasi mallin ja toimintojen mukaan.

### Ohjelmisto

Esiasennettu ohjelmisto voi vaihdella valitsemasi mallin ja toimintojen mukaan. VAIO-tietokoneeseesi ei ole ehkä esiasennettu tässä oppaassa kuvattuja ohjelmia.

## Mukana toimitetut oppaat

VAIO-tietokoneen mukana toimitetaan seuraavat oppaat.

### Käytönaikainen ohje

- Käyttöoppaan johdanto-osio [Tietoja]

Esiasennettu opas, jossa on rajoitetusti VAIO-tietokonettasi koskevia, ensisijaisesti tukea ja Internet-yhteyttä käsitteleviä tietoja. Käyttöoppaan johdanto-osio korvautuu päivityksen jälkeen täydellä Käyttöoppaalla (tällä oppaalla).

- Käyttöopas (tämä opas)

VAIO-tietokoneesi yleistietoja ja käyttöohjeita sekä tuki- ja vianmääritystietoja

### Painetut asiakirjat

- Pikaopas

Yleiskuvaus VAIO-tietokoneen määrittämisestä ja käytön aloittamisesta

- Palautus-, varmuuskopiointi- ja vianmääritysopas

Tietoja VAIO-tietokoneesi palauttamisesta ja varmuuskopioinnista sekä vianmääritystietoja

- Turvallisuussäännökset ja tukitiedot

Lue tämä asiakirja huolellisesti, ennen kuin aktivoit langattomia toimintoja, kuten langattoman lähiverkon tai BLUETOOTH-toimintoja.

### Muut viiteohjeet

- Windowsin Ohje ja tuki

Kattava kokoelma käytännön neuvoja, opetusohjelmia ja esittelyjä, jotka opastavat VAIO-tietokoneen käyttämisessä.
Saat Windowsin Ohjeen ja tuen käyttöösi valitsemalla (Käynnistä) ja Ohje ja tuki.

- Ohjelmien ohjetiedostot

VAIO-tietokoneeseesi esiasennetut ohjelmat voivat sisältää ohjetiedostoja. Voit ehkä käyttää ohjetiedostoja ohjevalikosta.

## Tiedoksi

- Copyright 2012 Sony Corporation. Kaikki oikeudet pidätetään.

- Tätä käyttöopasta ja siinä kuvattua ohjelmistoa ei saa kokonaan tai osittain toisintaa, kääntää tai tuottaa mihinkään koneella luettavaan muotoon ennen kirjallista suostumusta.

- Sony Corporation ei anna mitään takuuta tähän käyttöoppaaseen, ohjelmistoon tai muihin siinä oleviin tietoihin eikä näin ollen myönnä mitään takuita tämän käyttöoppaan, ohjelmiston tai muun tiedon soveltuvuudesta kaupankäynnin kohteeksi tai sopivuudesta mihinkään tiettyyn tarkoitukseen. Sony Corporation ei ole missään tapauksessa vastuussa mistään tahattomista, seuraamuksellisista tai erityisistä vahingoista, jotka johtuvat tästä käyttöoppaasta, ohjelmistosta tai näihin liittyvästä tiedosta tai niiden käytöstä tai vahingoista, jotka liittyvät edellä mainittuihin.

- Käyttöoppaassa ei ole määritelty (TM)- tai (R)-merkkejä.

- Sony Corporation pidättää oikeuden tehdä muutoksia tähän käyttöoppaaseen tai sen sisältämiin tietoihin milloin tahansa ilman ennakkoilmoitusta. Tässä kuvatut ohjelmat kuuluvat erillisen käyttöoikeussopimuksen alaisuuteen.

- Sony Corporation ei vastaa VAIO-tietokoneeseen, ulkoiseen tallennusvälineeseen tai tallennuslaitteisiin tehtyjen tallennusten menetyksistä. Sony Corporation ei myöskään vastaa mistään olennaisista menetyksistä, mukaan lukien tilanteita, joissa tallennuksia ei ole tehty tietokonevian vuoksi tai joissa tallennuksen sisältö häviää tai vahingoittuu tietokonevian tai tietokoneen korjauksen seurauksena. Sony Corporation ei missään olosuhteissa palauta tai toisinna tietokoneeseen, ulkoiseen tallennusvälineeseen tai tallennuslaitteisiin tallennettua sisältöä.

- Ominaisuuksia ja teknisiä tietoja voidaan muuttaa ilman erillistä ilmoitusta.

Aiheeseen liittyvää
Tietoja Internet-tukisivustosta