VAIO-käyttöopas SVE1411/SVE1511/SVE1711-sarja

Reference

# Turvallisuustietoja

Yksityiskohtaiset turvallisuustiedot ovat toimitukseen sisältyvässä turvallisuusoppaassa.

## Tietokone

- Jos VAIO-tietokoneen päälle putoaa esine tai nestettä, sammuta tietokone, irrota tietokone virtalähteestä ja irrota akku, jos sen voi irrottaa. Tietokone kannattaa antaa ammattitaitoisen henkilön tarkastettavaksi, ennen kuin sitä käytetään uudelleen.

- Käytä ainoastaan teknisten määritysten mukaisia oheislaitteita ja kytkentäkaapeleita.

- Säilytä pienet osat, kuten "Memory Stick" -muistikortit ja "Memory Stick" -sovittimet lasten ulottumattomissa. Niiden nielaiseminen voi aiheuttaa tukehtumisriskin.

- VAIO-tietokoneen pinta ja pohja, verkkolaite ja akku saattavat kuumeta suoritinkuormituksen tai akun latauksen aikaisen sähkövirran seurauksena. Tämä on normaalia, ei merkki toimintahäiriöstä. Lämmöntuotto vaihtelee käytettävien ulkoisten laitteiden ja ohjelmien mukaan.

- Jos VAIO-tietokone tai verkkolaite kuumenee epätavallisen paljon, sammuta tietokone, irrota verkkolaite, irrota akku, jos sen voi irrottaa, ja ota sitten yhteyttä valtuutettuun Sonyn palvelu-/tukikeskukseen.

## Virtalähde

- Älä aseta painavia esineitä virtajohdon päälle. Se saattaa aiheuttaa tulipalon.

- Irrota virtajohto pistorasiasta vetämällä pistokkeesta. Älä koskaan vedä johdosta.

- Älä käytä katkenneita tai vaurioituneita kytkentäkaapeleita.

- Irrota VAIO-tietokone pistorasiasta, jos et aio käyttää tietokonetta pitkään aikaan.

- Jos et käytä VAIO-tietokonetta pitkään aikaan, poista akku tietokoneesta, jotta se ei vaurioidu.

## Kuulokkeet

- Älä käytä korvakuulokkeita ajaessasi autoa tai polkupyörää tai käyttäessäsi jotakin moottoriajoneuvoa. Korvakuulokkeiden käyttäminen saattaa aiheuttaa vaaran liikenteessä, ja se on laitonta joillakin alueilla. Musiikin kuunteleminen suurella äänenvoimakkuudella saattaa olla vaarallista myös käveltäessä, erityisesti suojateitä ylitettäessä.

- Vältä korvakuulokkeiden käyttämistä suurella äänenvoimakkuudella. Kuulonhuoltoammattilaiset neuvovat välttämään jatkuvaa, äänekästä ja pitkäaikaista soittamista. Jos korvasi alkavat soida, pienennä äänen voimakkuutta tai keskeytä kuunteleminen.